**Referat af bestyrelsesmøde i Fiskbæk mandag den 8. januar 2024**

Deltagere: Anne Marie Thomsen (58), Kirsten Friis Hansen (62), Sønke Lorenzen (30), Birthe Holm (66), Jens Vedsted-Hansen (60) og Steen Stuhr (52). Afbud fra Eva Nielsen (44).

1. Valg af referent: Jens.
2. Underskrivelse af referat

Referatet fra bestyrelsesmødet 8. november 2023 blev underskrevet af de deltagende medlemmer.

1. Siden sidst

* Den nye affaldsordning:

På det seneste har der været for lidt plads i beholderen til glas og metal, men vi besluttede af afvente en mere normal periode inden vi evt. beder om en større beholder. I mellemtiden henstiller bestyrelsen til alle, at man klemmer metaldåser sammen så de fylder mindre, og at man undlader at overfylde beholderen og i stedet fylder flasker mv. i en plasticsæk ved siden af beholderen, når denne er fyldt op.

* Salg af nr. 64:

Formaliteterne omkring salget er faldet på plads, og de praktiske spørgsmål ang. flyttesyn aftales senere.

Sønke lovede at overtage arbejdet med Fiskbæks hjemmeside, når Ole er flyttet. Steen påtog sig at sørge for de nødvendige eftersyn af traktoren hos mekanikeren.

Poul har lovet at overtage det løbende arbejde med kompostspanden.

* Saltning og snerydning:

Aftalen med Bonde, som står for rydning og saltning, har stort set fungeret. Anne Marie har haft kontakt med ham ang. de få svigt, der har været.

De sneskrabere, der har stået i cykelskuret, er fjernet eller forsvundet. Hvis nogen finder dem, må de gerne stille dem tilbage i cykelskuret, så de er let tilgængelige. Ellers vil Anne Marie sørge for indkøb af en ny sneskraber til fælles brug.

* Opsummering på afløbsproblemer:

De forskellige akutte problemer med afløb fra toiletter og køkkenvaske er blevet løst af Bonde. Der skal følges op på dette, når frosten er væk, så der kan foretages evt. yderligere undersøgelse og rensning af afløbsrør og brønde.

1. Økonomi

Birthe gjorde rede for Fiskbæks aktuelle situation, som ikke rummer særlige problemer. Hun påtog sig at udarbejde foreløbigt udkast til budget for 2024, som drøftes på næste bestyrelsesmøde. Her vil vi ligeledes planlægge mødet med revisor ang. årsregnskab for 2023.

1. Vedligeholdelsesplan

Vi aftalte at drøfte vedligeholdelsesplanen på næste møde. Steen var positivt stemt overfor at overtage det løbende arbejde med opdatering af planen.

1. ’Rollatorstiens’ status

En undersøgelse af en tinglyst deklaration har vist, at stien formentlig har status af ’offentlig sti’ selvom den befinder sig på Fiskbæks matrikel. Jens vil kontakte Aarhus Kommune for at undersøge forholdet nærmere.

1. El-ladestandere

Punktet blev udsat til næste bestyrelsesmøde. Steen lovede at se nærmere på forskellige muligheder.

1. Rensning af tagrender

Punktet blev udsat til næste bestyrelsesmøde.

1. Eventuelt

Anne Marie vil aftale nærmere med skovtekniker Birk ang. nødvendig træpleje på matriklen.

Anne Marie var blevet kontaktet af Alm. Brand ang. forsikringstilbud, som hun vil drøfte med dem på et møde senere i januar.

1. Næste møde

Vi aftalte at holde næste bestyrelsesmøde mandag den 5. februar kl. 17.00 hos Birthe.